**PILNVAROJUMA LĪGUMS Nr. T [ ] [ ]  - [ ] [ ] [ ]**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vieta) (datums)*

**Latvijas Republikas Pārtikas un veterinārais dienests**, PVN reģistrācijas Nr.90000064301, juridiskā adrese Peldu ielā 30, Rīgā, LV-1010, tā ģenerāldirektora **Māra Baloža** personā, kurš rīkojas uz Ministru kabineta 2005.gada 22.februāra noteikumu Nr.142 „Pārtikas un veterinārā dienesta nolikuma” un Zemkopības ministra 2010.gada 16.aprīļa rīkojuma Nr.322-p pamata, no vienas puses, turpmāk saukts – **Pilnvarotājs,**

 un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vārds, uzvārds vai nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(p.k., veterinārmedicīniskās prakses sertifikāta Nr.,komersanta reģistrācijas numurs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(deklarētās dzīvesvietas adrese vai juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(faktiskā adrese, ja tā atšķiras no juridiskās adreses)

tālr. \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukts – **Pilnvarotais,** abi kopā saukti – Puses, bet atsevišķi – Puse, bez viltus, maldības un spaidiem noslēdz līgumu par:

1. **LĪGUMA PRIEKŠMETS**
	1. **Līguma priekšmets ir:**

Pilnvarotāja izstrādātajā govju tuberkulozes monitoringa programmā (*aktuālā programmas versija pieejama www.pvd.gov.lv*) noteikto pasākumu-tuberkulinizācijas veikšana un tuberkulinizācijas reakcijas nolasīšana, turpmāk tekstā – pasākumi, izpilde Pilnvarotā darbības teritorijā un veterinārās uzraudzības objektos.

1. **DARBĪBAS TERITORIJA**
	1. Puses vienojas, ka Pilnvarotais veic šī līguma 1.1.punktā noteiktos pasākumus Pilnvarotāja uzraudzības teritorijā vai objektā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*pilsētas, novadi, pagasti vai novietnes*)

1. **PILNVAROTĀ TIESĪBAS UN PIENĀKUMI**
	1. **Pilnvarotajam ir tiesības:**
		1. saņemt no Pilnvarotāja par valsts budžeta līdzekļiem iegādātās insulīna šļirces un zīdītāju tuberkulīnu (turpmāk tekstā – aprīkojums), kas nepieciešams šajā līgumā noteikto pasākumu izpildei;
		2. saņemt samaksu no Pilnvarotāja par līgumā ietvertajiem izpildītajiem pasākumiem;
		3. nepildīt šajā līgumā noteiktos pasākumus vai to daļu, ja Pilnvarotājs nav veicis samaksu par iepriekš veiktajiem pasākumiem līgumā noteiktajā kārtībā;
		4. par katru nokavēto apmaksas dienu, kas noteikta šī līguma 4.3.punktā, aprēķināt līgumsodu šī līguma 4.5.punktā noteiktajā kārtībā;
		5. uzdot šajā līgumā noteikto pasākumu veikšanu sertificētajam veterinārārstam, ja Pilnvarotais ir komersants un attiecīgais sertificētais veterinārārsts atrodas darba tiesiskajās attiecībās ar Pilnvaroto. Veterinārārsta vārds, uzvārds un sertifikāta numurs norādāms šī līguma 2.pielikumā.
	2. **Pilnvarotā pienākumi ir:**
		1. nodrošināt, lai šī līguma darbības laikā Pilnvarotajam vai tā darbiniekiem, kas veic šajā līgumā paredzētos uzdevumus, ir derīgs veterinārmedicīniskās prakses sertifikāts (turpmāk – sertifikāts);
		2. 5 (piecu) dienu laikā iesniegt Pilnvarotājam Uzņēmuma reģistra lēmuma kopiju par komercsabiedrības locekļiem, kuriem ir paraksta tiesības, ja tie ir mainījušies pēc šī līguma noslēgšanas, ja Pilnvarotais ir komersants;
		3. 5 (piecu) dienu laikā informēt Pilnvarotāju, ja ierosināts Pilnvarotā maksātnespējas process;
		4. veikt šajā līgumā un govju tuberkulozes monitoringa programmā noteiktos pasākumus un izpildīt Pilnvarotāja apstiprinātos rīkojumus profesionāli un kvalitatīvi;
		5. aprīkojumu izlietot tikai šajā līgumā noteikto pasākumu veikšanai;
		6. iegādāties aprīkojumu par saviem līdzekļiem, ja Pilnvarotājs ir konstatējis aprīkojuma izmantošanu citiem mērķiem nekā noteikts šajā līgumā;
		7. informēt dzīvnieku īpašniekus par šī līguma priekšmetā noteiktajiem pasākumiem pirms to uzsākšanas objektā vai teritorijā;
		8. aizpildīt tuberkulinizācijas rezultātu uzskaites veidlapu un govju tuberkulozes monitoringa programmas ietvaros veikto veterināro pakalpojumu izmaksu aprēķinu Pilnvarotāja izstrādātajā govju tuberkulozes monitoringa programmā noteiktajā kārtībā un termiņā;
		9. saskaņā ar Pilnvarotāja izdotajiem rīkojumiem par noteiktā formā sagatavojamajiem pārskatiem par attiecīgās Pilnvarotāja TSV teritorijā veiktajiem pasākumiem līdz nākamā mēneša piektajam datumam, iesniegt pārskatus Pilnvarotāja attiecīgajā TSV personīgi vai nosūtot pa pastu, vai uz elektroniskā pasta adresi:

1) \_\_\_\_\_\_\_\_\_\_\_\_\_\_\_\_\_\_\_\_\_;

2) \_\_\_\_\_\_\_\_\_\_\_\_\_\_\_\_\_\_\_\_\_;

3) \_\_\_\_\_\_\_\_\_\_\_\_\_\_\_\_\_\_\_\_\_;

* + 1. paziņot izmeklējumu rezultātus dzīvnieku īpašniekam/turētājam 10 (desmit) darba dienu laikā, pozitīva rezultāta gadījumā - diennakts laikā, pēc izmeklējumu rezultātu iegūšanas, kā arī pēc pieprasījuma izsniegt dzīvnieku īpašniekam/turētājam dokumentus par šajā līgumā noteiktajiem Pilnvarotā izpildītajiem pasākumiem;
		2. regulāri iepazīties ar informāciju par Pilnvarotā kompetencē esošajiem jautājumiem, kas saņemta no Pilnvarotāja TSV, ir pieejama Pilnvarotāja TSV vai interneta resursos, kā arī ievērot to;
		3. nekavējoties sniegt informāciju Pilnvarotāja TSV rakstiski (brīvā formā), ja dzīvnieku īpašnieks vai turētājs atsakās pieļaut Pilnvarotā darbības šajā līgumā paredzēto pasākumu izpildei;
		4. saņemot no Pilnvarotāja TSV paziņojumu par nepieciešamajiem grozījumiem un papildinājumiem šajā līgumā vai tā pielikumos, 5 (piecu) darba dienu laikā iesniegt rakstveida paziņojumu Pilnvarotāja TSV, vai piekrīt piedāvātajiem grozījumiem un papildinājumiem;
		5. 5 (piecu) darba dienu laikā personīgi nodot neizlietoto aprīkojumu Pilnvarotāja TSV, ja šis līgums tiek izbeigts;
		6. Ievērot bioloģiskās drošības un profilakses pasākumus, veicot šajā līgumā noteiktos pasākumus;
		7. Ievērot darba drošības noteikumus (aprīkojuma lietošanas instrukcijas utt.);
		8. Neizpaust šī līguma ietvaros iegūto informāciju trešajām personām ne līguma darbības laikā, ne pēc līguma darbības beigām.
1. **PILNVAROTĀJA TIESĪBAS UN PIENĀKUMI**
	1. **Pilnvarotājam ir tiesības:**
		1. kontrolēt Pilnvarotā veikto pasākumu izpildes kvalitāti un aprīkojuma izmantošanu;
		2. saņemt no Pilnvarotā šī līguma ietvaros noteikto informāciju, kā arī pārskatus par pasākumiem, kas veikti iepriekšējā mēnesī, līdz nākamā mēneša 5. (piektajam) datumam;
		3. apturēt samaksu par veiktajiem pasākumiem vai tās daļu, ja ir radušās pamatotas šaubas par pasākumu izpildi, līdz brīdim, kad tiek noskaidroti lietas apstākļi. Šādā gadījumā Pilnvarotājam nav pienākums maksāt līgumsodu, vai segt Pilnvarotā zaudējumus;
		4. gadījumā, ja, noskaidrojot lietas apstākļus, tiek secināts, ka Pilnvarotais pārkāpis šī līguma nosacījumus (analizējot aizpildītos dokumentus tiek atklāti pārkāpumi, piemēram, atskaitē norādīts, ka veikti šī līguma 1.1.punktā minētie pasākumi, taču pasākumu izpilde faktiski nav veikta; pasākumi ir izpildīti neprofesionāli vai nekvalitatīvi, utt.), Pilnvarotājam ir tiesības par konkrēto pasākumu, Pilnvarotajam nesamaksāt un vienpersoniski lauzt līgumu par to iepriekš paziņojot.
	2. **Pilnvarotājam ir pienākums:**
		1. izsniegt Pilnvarotajam aprīkojumu, kas nepieciešams pasākumu veikšanai. Par aprīkojuma izsniegšanas laiku puses vienojas telefoniski. Aprīkojumu izsniedz Pilnvarotāja TSV;
		2. savlaicīgi nosūtīt Pilnvarotajam uz viņa norādīto e-pasta adresi vai pasta adresi, kā arī ievietot PVD interneta vietnē informāciju par izmaiņām pārskatu formās un citu aktuālo informāciju, kura nepieciešama šī līguma izpildei un profesionālajai darbībai;
		3. informēt Pilnvaroto par grozījumiem un papildinājumiem, kas izdarāmi šajā līgumā vai tā pielikumos, 2 (divas) nedēļas pirms grozījumu un papildinājumu izdarīšanas.
2. **SAMAKSA**
	1. Samaksu par pasākumu veikšanu aprēķina saskaņā ar šī līguma 1.pielikumā esošo cenrādi.
	2. Ja Pilnvarotais reģistrējies Valsts ieņēmumu dienestā kā pievienotā vērtības nodokļa (PVN) maksātājs, Pilnvarotājs iesniedz Pilnvarotāja grāmatvedībā rēķinu par pasākumu veikšanu.
	3. Pilnvarotājs apmaksu veic bezskaidras naudas norēķinu veidā, pārskaitot to uz Pilnvarotā norādīto bankas kontu 20 (divdesmit) darba dienu laikā pēc šajā līgumā minēto pārskatu un rēķina, ja pilnvarotais ir pievienotā vērtības nodokļa (PVN) maksātājs, saņemšanas.
	4. Pilnvarotajam ir pienākums atmaksāt no Pilnvarotāja saņemto maksu par pasākumu veikšanu, ja Pilnvarotājs konstatē, ka Pilnvarotais nav veicis šī līguma 1.1.punktā noteikto pasākumus, vai gadījumā, ja par veiktajiem pasākumiem Pilnvarotājs pārmaksājis. Gadījumā, ja veikta samaksa par faktiski neizpildītajiem darbiem, Pilnvarotājam ir pienākums atmaksāt visu nepamatoti saņemto samaksu 5 (piecu) dienu laikā no Pilnvarotāja paziņojuma saņemšanas, savukārt pārmaksas gadījumā Pilnvarotājam ir pienākums nekavējoties atmaksāt starpību starp Pilnvarotāja izmaksāto un par veiktajiem pasākumiem izmaksājamo samaksu.
	5. Par katru nokavēto apmaksas dienu, kas noteikta šī līguma 4.3.punktā, Pilnvarotājs maksā Pilnvarotajam līgumsodu, kura apmērs ir 0,1% dienā no neapmaksātā rēķina summas, tomēr kopējais līgumsods nedrīkst pārsniegt 10 % no neapmaksātā rēķina summas.
3. **LĪGUMA DARBĪBAS TERMIŅŠ UN LĪGUMA LAUŠANA**
	1. Šis līgums stājas spēkā ar tā parakstīšanas brīdi un ir spēkā līdz 2017.gada 31.decembrim.
	2. Puse, pārtraucot šajā līgumā noteikto pasākumu izpildi, par to rakstiski informē otru Pusi vienu mēnesi iepriekš. Ja paziņojumu nosūta pa pastu ierakstītā sūtījumā, uzskata, ka otra Puse to saņēmusi septītajā dienā pēc nosūtīšanas.
	3. Puse var izbeigt līgumu bez iepriekšēja brīdinājuma, ja otra Puse neveic šajā līgumā noteiktos pasākumus, atkārtoti neiesniedz pārskatus, neveic veikto pasākumu apmaksu, izdara tādu normatīvo aktu prasību pārkāpumu, kas ietekmē cilvēku vai dzīvnieku veselību vai dzīvību. Šādā gadījumā Puse par līguma izbeigšanu rakstiski informē otru Pusi, nosūtot ierakstītu vēstuli vai izsniedzot paziņojumu personīgi.
4. **FORCE – MAJEURE**
	1. Puses tiek atbrīvotas no atbildības par Līguma pilnīgu vai daļēju neizpildi, ja tā izpildi padara neiespējami nepārvaramas varas apstākļi. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, un citi apstākļi, kurus Puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus, un kuru dēļ Līguma izpilde nav iespējama. Puses apņemas veikt nepieciešamos pasākumus, lai līdz minimumam samazinātu kaitējumu, kas var rasties no nepārvaramas varas apstākļiem.
	2. Puse, kurai iestājas Līguma 7.1.punktā minētie apstākļi, par šādu apstākļu iestāšanos 5 (piecu) dienu laikā rakstveidā paziņo otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde.
	3. Nepārvaramas varas apstākļi netiek ņemti vērā, ja Puses par to rakstveidā neinformēja viena otru Līguma 7.2.punktā minētajā termiņā vai gadījumā, ja nepārvaramas varas apstākļi ir tikai apgrūtinājuši Līguma izpildi (nevis padarījuši to neiespējamu).
5. **CITI NOSACĪJUMI**
	1. Informācijas apmaiņa starp Pusēm notiek elektroniski, izņemot gadījumus, kad atbilstoši Līguma nosacījumiem vai īpašam pieprasījumam informācija apmaiņa notiek rakstveidā.
	2. Puses vienojās, ka paziņojums, kas nosūtīts uz otras Puses kontaktpersonas elektroniskā pasta adresi, ir uzskatāms par paziņotu nākamajā dienā pēc tā nosūtīšanas.
	3. Šo līgumu un tā pielikumus var grozīt vai papildināt, abām Pusēm par to savstarpēji vienojoties. Visi Līguma grozījumi, papildinājumi un labojumi kļūst par Līguma neatņemamu sastāvdaļu no to parakstīšanas brīža.
	4. Visi strīdi un domstarpības, kas varētu rasties starp Pusēm līguma izpildes gaitā, risināmi savstarpējas vienošanās ceļā. Ja vienošanās nav panākta, strīds risināms Latvijas Republikas normatīvajos aktos paredzētajā kārtībā.
	5. Nekādi strīdi vai domstarpības neatbrīvo Puses no saistību izpildes, kuras noteiktas līgumā.
	6. Līgums sastādīts latviešu valodā 2 (divos) eksemplāros uz \_\_\_\_\_\_\_\_\_ (\_\_\_\_\_\_\_\_) lapaspusēm (no kurām \_\_\_\_ (\_\_\_\_\_) lapaspuses ir līguma pielikumi), no kuriem viens glabājas pie Pilnvarotāja, otrs pie Pilnvarotā. Abiem eksemplāriem ir vienāds juridiskais spēks.
6. **PUŠU REKVIZĪTI**

|  |  |
| --- | --- |
| **PILNVAROTĀJS:****Pārtikas un veterinārais dienests**Peldu iela 30, Rīga, LV-1050 Tālr. 7095230, fax 7322727  E-pasts: pvd@pvd.gov.lv  PVN. reģ. Nr. 90000064301 Valsts kase, BIC kods: TRELLV22Konta Nr. LV31TREL2160324011000\_\_\_\_\_\_\_\_\_\_\_\_\_\_\_\_\_\_\_\_\_ /M.Balodis/ | **PILNVAROTAIS:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_/ |

1.pielikums

201\_\_.gada \_\_\_.\_\_\_\_\_\_\_\_\_\_

Pilnvarojuma līgumam

Nr. \_\_\_\_\_\_\_\_\_\_\_\_

**Veicamo pasākumu apmaksas cenrādis**

(1) – pakalpojuma cenā ietilpst PVN, ja pakalpojuma sniedzējs reģistrējies VID kā PVN maksātājs.

|  |  |  |
| --- | --- | --- |
| **Nr.p.k.** | **Pasākuma nosaukums** | **Cena EUR (t.sk. PVN)1** |
| 1. | **Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana** (vienas vizītes izmaksas) | 28.46 |
| 2. | **Tuberkulinizācija** (darbs par vienu dzīvnieku) | 1.00 |
| 3. | **Tuberkulinizācijas reakcijas nolasīšana** (darbs par vienu dzīvnieku) | 0.50 |

|  |  |
| --- | --- |
| **PILNVAROTĀJS:**\_\_\_\_\_\_\_\_\_\_\_\_\_\_\_\_\_\_\_\_\_ /M.Balodis/ | **PILNVAROTAIS:**\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_/ |

2.pielikums

201\_\_.gada \_\_\_.\_\_\_\_\_\_\_\_\_\_

Pilnvarojuma līgumam

Nr. \_\_\_\_\_\_\_\_\_\_\_\_

**Sertificēto veterinārārstu saraksts**

1. Sertificētie veterinārārsti, kuri Pilnvarotā uzdevumā veiks šajā līgumā minētos pasākumus (*norāda, ja Pilnvarotais ir komersants*):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

**SASKAŅOTS**: Pilnvarotāja TSV pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **PILNVAROTĀJS:**\_\_\_\_\_\_\_\_\_\_\_\_\_\_\_\_\_\_\_\_\_ /M.Balodis/ | **PILNVAROTAIS:**\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_/ |